CELEX: 32015D1175
Language: et
Date: 2015-07-15 00:00:00
Title: Komisjoni rakendusotsus (EL) 2015/1175, 15. juuli 2015, millega muudetakse otsust 2006/473/EÜ seoses Lõuna-Aafrika Gordonia administratiivse piirkonna tunnistamisega vabaks bakterist Guignardia citricarpa Kiely (kõik tsitruselistele patogeensed tüved) (teatavaks tehtud numbri C(2015) 4749 all)

17.7.2015   
            
            
               ET
            
            
               Euroopa Liidu Teataja
            
            
               L 189/39
            
         KOMISJONI RAKENDUSOTSUS (EL) 2015/1175,
   15. juuli 2015,
   millega muudetakse otsust 2006/473/EÜ seoses Lõuna-Aafrika Gordonia administratiivse piirkonna tunnistamisega vabaks bakterist Guignardia citricarpa Kiely (kõik tsitruselistele patogeensed tüved)
   
      
         (teatavaks tehtud numbri C(2015) 4749 all)
      
   
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 8. mai 2000. aasta direktiivi 2000/29/EÜ taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta, (1) eriti selle IV lisa A osa I jao punkti 16.4,
   ning arvestades järgmist:
   
               (1)
            
            
               Komisjoni otsusega 2006/473/EÜ (2) tunnistati Lõuna-Aafrikas Põhja-Kapimaa provintsi teatavad administratiivsed piirkonnad vabaks bakterist Guignardia citricarpa Kiely (kõik tsitruselistele patogeensed tüved).
            
         
               (2)
            
            
               Teabest, mille Lõuna-Aafrika esitas seoses Põhja-Kapimaa provintsi Gordonia administratiivse piirkonnaga, ning asjaolust, et kõnealusest piirkonnast pärit tsitrusviljad ei ole nakatunud bakteriga Guignardia citricarpa Kiely (kõik tüved tsitruselistele patogeensed), ilmneb, et Gordonia administratiivne piirkond on kõnealusest kahjulikust organismist vaba. Seepärast tuleks kõnealune administratiivne piirkond tunnistada vabaks bakterist Guignardia citricarpa Kiely (kõik tsitruselistele patogeensed tüved).
            
         
               (3)
            
            
               Seepärast tuleks otsust 2006/473/EÜ vastavalt muuta.
            
         
               (4)
            
            
               Käesoleva otsusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2006/473/EÜ artikli 3 lõike 2 punkt a asendatakse järgmisega:
   
      
                  „a)
               
               
                  Lõuna-Aafrikas: Lääne-Kapimaa; Põhja-Kapimaal: Gordonia, Hartswateri ja Warrentoni administratiivsed piirkonnad (magisterial districts);”.
               
            
   Artikkel 2
   Käesolev otsus on adresseeritud liikmesriikidele.
   
      Brüssel, 15. juuli 2015
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  EÜT L 169, 10.7.2000, lk 1.
   
      (2)  Komisjoni otsus 2006/473/EÜ, 5. juuli 2006, millega tunnistatakse teatavad kolmandad riigid ja teatavad kolmandate riikide alad vabaks bakteritest Xanthomonas campestris (kõik tsitruselistele patogeensed tüved), Cercospora angolensis Carv. et Mendes ja Guignardia citricarpa Kiely (kõik tsitruselistele patogeensed tüved) (ELT L 187, 8.7.2006, lk 35).